Republikeinse aktivis pleeg selfmoord ná seksklagte | Nuus24
SA bankier spring na dood in Londen
Salt Lake City – 'n Republikeinse aktivis wat daarvan beskuldig is dat hy vyf vroue seksueel aangerand het, het glo selfmoord gepleeg, het polisiebeamptes gesê.Die man is dood aangetref in 'n huis in Heber, Utah, waar die misdade glo plaasgevind het.Twee geregsdienaars is na die huis gestuur om te kyk waar Gregory Nathan Peterson is ná sy enkelmonitor nie beweging getoon het nie, het Todd Bonner, 'n polisiehoof, gesê.Die 37-jarige Peterson is op 19 Oktober op borgtog vrygelaat ná hy aangekla is van verkragting, seksuele aanranding en ontvoering.Die agente het Peterson se lyk in 'n slaapkamer gekry.Jared Rigby, adjunk-polisiehoof, het bevestig dat Peterson met 'n skietwond in sy kop aangetref is. Bonner het bygevoeg dat hy nie weet of Peterson 'n selfmoordbrief agtergelaat het nie.Altesaam vier vroue van Salt Lake City en een van die Wasatch-streek het tydens 'n verhoor in Augustus getuig dat Peterson hulle seksueel aangerand het.Peterson, 'n rekenmeester en eienaar van die batebestuursfirma Peterson Wealth Management, was in die afgelope weke 'n gereelde gesig by Republikeinse saamtrekke in Utah.– Volg Nuus24 op Twitter - Sapa - AP